**ქ. რუსთავის მუნიციპალიტეტის მერის სამოქალაქო მრჩეველთა საბჭო**

**საბჭოს სხდომა #34  
2019 წლის 16 აპრილს გაიმართა ქ.რუსთავის მუნიციპალიტეტის მერის სამოქალაქო მრჩეველთა საბჭოს მორიგი, რიგით ოცდამეთოთხმეტე შეხვედრა. სხდომას ესწრებოდა დელეგატთა უმრავლესობა და ხელმძღვანელობდა საბჭოს თავმჯდომარე ქ.-ნი ლელა კეთილაძე, რომელსაც ასევე ესწრებოდა მერის თანაშემწე სტრატეგიული განვითარების საკითხებში ბ.- ნი რევაზ ბარბაქაძე.  
  
დღის წესრიგი:  
1. სხდომის გასხნა, მისასალმებელი სიტყვა;  
2. მსჯელობა საკითხზე „არა ციხეებს“;  
3. 2018 წლის ბიუჯეტის ანგარიშის განხილვა;  
4. სამუშაო ჯგუფების მიერ ანგარიშის წარდგენა საბჭოს წინაშე;  
5. მსჯელობა ახალგაზრდა ეკონომისტთა ასოციაციასთან სამუშაო მეთოდებზე;  
6. შეჯამება.  
  
2019 წლის 16 აპრილის შეხვედრა გახსნა და მისასალმებელი სიტყვით საბჭოს მიმართა სხდომის თავმჯდომარემ ქ.-ნმა ლელა კეთილაძემ. მან ისაუბრა შეხვედრის მნიშვნელობაზე და ყურადღება გაამახვილა დღის წესრიგით გათვალისწინებულ საკითხებზე, რომელიც ქალაქის წინაშე მნიშვნელოვან გამოწვევას წარმოადგენს.   
  
გაიმართა მსჯელობა ქალაქში მიმდინარე მნიშვნელოვან პროცესებზე და კერძოდ ციხის მშენებლობასთან დაკავშირებით. სამოქალაქო მრცეველთა საბჭო მოუწოდებს ციხის მოვლენებში ჩართულ ყველა მხარეს, იყვნენ კონსტრუქციულები და არ მოახდინონ საკითხის პოლიტიზირება. საბჭო მზადაა გახდეს მხარეებს შორის დიალოგის პლატფორმა, რითაც თავიდან იქნება აცილებული შემდგომი პროცესების არასასურველი მიმართულებით განვითარება.  
  
სხდომაზე შემდეგ განსახილველ საკითხს წარმოადგენდა 2018 წლის ბიუჯეტის ანგარიშის განხილვა. დისკუსიის ფარგლებში მსჯელობა და საერთო დასკვნების გამოტანა. შეხვედრის მიმდინარეობისას საბჭოს დამსწრე დელეგატები შეთანხმდნენ, რომ მოხდეს 2018 წლის ბიუჯეტის უფრო სიღრმისეული განხილვა და შემდგომ რეკომენდაციების მომზადება.  
  
შეხვედრის მეორე ნაწილში სამუშაო ჯგუფებმა პროექტის „ბინების დამისამართება“ ფარგლებში მოახდინეს შუალედური ანგარიშის წარდგენა საბჭოს წინაშე. დამუშავდა აღნიშნული მოწოდებული ინფორმაცია და მომზადდა საერთო დასკვნები.  
  
სამოქალაქო მრჩეველთა საბჭო აქტიურად თანამშრომლობს ახალგაზრდა ეკონომისტთა ასოციაციასთან. სწორედ შეხვედრის ერთ-ერთი მნიშვნელოვანი საკითხი იყო, თუ როგორ შეიძლება გაგრძელდეს თანამშრომლობა მათთან კომპეტენციის ფარგლებში. უახლოეს მომავალში დაიგეგმა სამუშაო შეხვედრის გამართვა, სადაც ძირითად განსახილველ საკითხებს წარმოადგენს საბჭოს 2 წლიანი სამუშაო გეგმის გაწერა, სამოქმედო გეგმებზე მუშაობა და კონკრეტული პროექტების ფარგლებში თანამშრომლობა.   
  
სხდომის დასასრულს მოხდა განხილული საკითხებისა და შეხვედრის შეჯამება. გამოტანილი დასკვნების საფუძველზე მოხდა რეკომენდაციების გათვალისწინება და შემდგომი დღის წესრიგის გაწერა.  
  
საბჭოს მდივანი   
  
ნუკრი რამიშვილი  
  
რუსთავი, საქართველო 16.04.2019 წ.**